cyanic-selkie/wikianc huggingface dataset:
ברוטליזם
ביקורת על הברוטליזם
הביקורת המרכזית על הברוטליזם היא שהיא מבטאת 'אסתטיקה של דיכאון' ושהיא יוצרת תחושות של מצב רוח נמוך אצל אנשים הנחשפים לסגנון בנייה זה. ביקורת על הברוטליזם נשמעה גם מתוך האסכולה עצמה. לטענת מבקרים אלו, הברוטליזם שימש לבנייה מאסיבית וברמה נמוכה של שיכונים במזרח אירופה שלאחר מלחמת העולם השנייה, אשר סבלו מחוסר תחזוקה ומסגנון עיצובי ירוד במיוחד. רמתם הנמוכה של מבנים אלו, גרמו לטענת המבקרים, ליחס שלילי כלפי הברוטליזם שנתפס כתורם לכיעור אורבני וגם להתנהגות אנטי חברתית. בקרב מבקרי הברוטליזם נשמעת גם הטענה התכופה, שהברוטליזם הוא סגנון אומנותי שחביב על שכבה חברתית מצומצמת של אדריכלים, מבקרי אומנות וקבלנים, אך לא על מרבית שכבות האוכלוסייה, וביניהם השכבות החלשות יותר, הסובלות מסגנון זה. אחת הדוגמאות של מבקרי הסגנון בישראל הוא העיצוב של התחנה המרכזית החדשה בתל אביב, אשר מדגים את האופן שבו סגנון בנייה ברוטליסטי יוצר מבנה שאין בו עניין מבחינה מסחרית, ושמושך אוכלוסייה חסרת בית וכן משמש כמוקד למקרי אלימות. הברוטליזם בישראל תואר על ידי אסתר זנדברג כסגנון כוחני ו'שרירני' שאפיין את המנטליות הצברית בשנות החמישים, ושביקש למחוק במידה רבה הן את המורשת הארכיטקטונית האירופאית שלפני מלחמת העולם השנייה וכן את סגנון הבנייה המקומי של התושבים הערבים.
אשוח ענק
ניצנים ועלווה
הניצנים המכוסים בשרף הם כדוריים קטנים מאוד בגודל 2 מילימטרים בגוונים של סגול, ירוק או חום כשהם נחבאים מתחת לעלים. קצה הניצנים מעוגל, והקשקשים של הניצנים קצרים ורחבים בעלי צורה משולשת מעט מכוסים בפלומה.
אצטרובלים וזרעים
האצטרובל כולל בממוצע מעל ל-200 זרעים. הזרעים חומים באורך 6 עד 7 מילימטר וברוחב 3 עד 4 מילימטרים. לזרע צמודה כנף רחבה יחסית בגוון חום-סגלגל שגודלה פעם וחצי מגודל הזרע. בקילוגרם של זרעים יש בין 23,200 ל-63,100 זרעים. הם מתפזרים ברוח או על ידי מכרסמים בסתיו ויכולים להגיע למרחק ממוצע שבין 45 ל-60 מטרים ועד 120 מטרים מהעץ. הנביטה של הזרעים מתחילה באביב ותלויה בלחות של הקרקע ובמידת הפגיעות לחרקים.
סיכונים, מחלות ומזיקים
חרקים רבים תוקפים את העץ, כדוגמת מיני החיפושיות Scolytus ventralis (באנגלית Fir engraver) ו-Dryocoetes confuses (באנגלית Western balsam bark beetle), סוגים של חיפושית קליפה. הזחלים של מיני העש Choristoneura occidentalis (באנגלית Western spruce budworm) ו-Orgyia pseudotsugata גורמים לנשירת עלים, פגיעה בצמרת ומוות. מיני העש מהסוג Barbara (Fir cone moth) ו-Earomyia (Fir cone maggots) וכמה מיני כלצידים משמידים כמויות גדולות של אצטרובלים וזרעים של אשוח ענק. מזיק נוסף שהוא מין פולש שיובא בטעות מאירופה הוא צמרית האשוח (Adelges piceae), מין של פשפש המוצץ את קליפת העץ בענפים ויכול לגרום למות העץ אחרי שנים של הדבקות. הוא תוקף את העצים בכל גיל. הוא השמיד עצי אשוח ענק במערב אורגון וושינגטון ומהווה איום חמור בדרום-מערב קולומביה הבריטית.
ג'ים סנסנברנר
פרנק ג'יימס סנסנברנר הבן (באנגלית: .Frank James Sensenbrenner Jr; נולד ב-14 ביוני 1943) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של מדינת ויסקונסין, ברציפות מאז 1979 ועד 2021. חבר המפלגה הרפובליקנית, סנסנברנר היה מהוותיקים שבחברי בית הנבחרים בפרט ובחברי הקונגרס בכלל, ובבית הנבחרים היה שני מבחינת ותק רק לדון יאנג מאלסקה. בשנים 1979–2003 נספר מחוז הקונגרס שייצג כמחוז הקונגרס התשיעי. בשנים 1997–2001 היה יושב ראש ועדת המדע של בית הנבחרים, ובשנים 2001–2007 היה יושב ראש ועדת המשפט.
נח גד וינטרוב
תולדות חייו
התאמץ להעלות את בני משפחתו לארץ ישראל. בשנת תרצ"ה, בעת ביקורו השני בארץ של רבו, האדמו"ר מסטריקוב, ניסה להניא אותו מלחזור לפולין.
יוסף באסלאם
במאסר (פס' ל"ו-נ"ג)
לאחר שנים, המלך חולם על שבע פרות שמנות שנבלעות על-ידי שבע פרות דקות, וכן שבע שיבולים לחות ושבע שיבולים דקות, ומבקש מנגידי עמו לפתור את החלום, אך לשווא. האיש שיוסף פרש את חלומו במאסר נזכר ביוסף, והוא הולך לספר לו את החלום ולבקש פתרון. יוסף מפרש ששבע שנים המצרים יצטרכו לחסוך, ולאחר מכן תבואנה שבע שנות בצורת, בהן יאכלו את חסכונותיהם, ולאחר מכן תבוא שנה פורייה. המלך מבקש לראות את יוסף, ויוסף מבקש שתיוודע חפותו (בעניין פיתויי הגבירה) ברבים לפני שישוחרר. הכל מודים בצדקתו, ואף הגבירה מודה באשמתה.
אזכורים נוספים בקוראן
בסורת הבהמה, יוסף מוזכר בין דמויות מקראיות רבות שניתן להן שכר מאללה על מעשיהן הטובים. בסורת ע'אפר מצוין כי יוסף הביא אותות מובנים (כדי שיאמינו רק באללה), אך הטילו בדבריו ספק, ולאחר מותו אמרו כי אללה לא ישלח אחריו שליח.
נויטרופיל
הנויטרופילים הם גרנולוציטים. הציטופלזמה שלהם מכילה שלפוחיות הפרשה ("גרנולות") המכילות מתווכים ואנזימים המשתתפים בהרג הפתוגנים, כגון ליזוזים ולקטופרין. שלפוחיות ההפרשה מכילות אנזימים המפרקים חיידקים וחלק ממרכיבי התווך הבין תאי, וכן חלבונים דמויי-אנטיביוטיקה הנקראים דפנסינים (Defensins). הנויטרופילים נמשכים באופן כימי אל אתר הזיהום במנגנון הנקרא כימוטקסיס. במנגנון זה מופרשים ציטוקינים הנקראים כימוקינים על ידי המקרופאגים אשר באו במגע ראשוני עם גורם הזיהום, נוצר מפל ריכוזים אשר "מכוון" את הניטורופילים אל מקור הזיהום. בנוסף תאים אלו בולעים (מבצעים פגוציטוזה) את החיידקים או הפטריות וממיסים אותם בעזרת החומרים שהוזכרו לעיל. בנוסף, משתמשים הנויטרופילים ברדיקלים מחמצנים, כגון מימן על-חמצני ויון סופראוקסיד, להרג החיידקים (לפרטים ראו: אנארובי).
מאכאנידס
ביוגרפיה
על ילדותו או מוצאו של מאכאנידס לא ידוע דבר. תקופה זו בהיסטוריה של ספרטה מעורפלת מאוד, וידועה רק תודות לאזכורים שונים בכתביהם של היסטוריונים לא ספרטניים. לא ידועה הדרך בה הגיע מאכאנידס לשלטון, אולם ככל הנראה נעזר בצבא לשם כך. הוא שימש כעוצר למלך התינוק פלופס, בנו של ליקורגוס. נראה שכיבד את החוקים הספרטניים ומועצת האפורים, ולא שלט רק תודות לשכירי חרבו. למרות זאת אצל פוליביוס וטיטוס ליוויוס הוא מכונה בהדגשה "טיראן". אם כי שני אלו הסתמכו בעיקר על מקורות אנטי-ספרטניים.
אלפרד לוי
אלפרד לוי (בגרמנית: Alfred Loewy; 20 ביולי 1873 – 25 בינואר 1935) היה מתמטיקאי יהודי-גרמני, שעסק בתורת ההצגות. טבעת לוי, אורך לוי, פירוק לוי וסדרת לוי קרויים על שמו.
קרב אגר פלרנוס
רקע
בשנת 218 לפנה"ס נחת המצביא הקרתגי חניבעל ברקה, בחצי האי האפניני. הוא הביס כוח פרשים רומאי בקרב טיקינוס, ולאחר מכן השמיד כוח רומאי שלם בקרב טרביה. בשנה שלאחר מכן (217 לפנה"ס) הביס את גאיוס פלאמיניוס נפוס בקרב טראסימנוס, בקרב נהרגו כ-15,000 חיילים רומאיים כולל נפוס עצמו. בנוסף על כך הביס המצביא הקרתגי מהרבעל, כוח רומאי נוסף ולקח בשבי 1,000 פרשים רומאיים. תבוסת הפרשים זעזעה את רומא המזועזעת בלאו הכי, והוחלט למנות דיקטטור. למשרה זו נבחר פאביוס מאקסימוס, "אדם בעל תבונה רבה וסגולות טבעיות נהדרות" כדברי פוליביוס. כדי להעלות את המורל בעיר, נדר מאקסימוס להקריב לאלים את כל הבהמות שיוולדו במשך האביב הבא. חניבעל עצמו בחר לא לעלות על רומא בינתיים, מכיוון שלא היו לו די מכונות מצור וחייליו נזקקו למנוחה.
דיר-לה-דה
דיר-לה-דה הוא שיר עם, שמקורו באי היווני קלימנוס.
ג'ון פיטר אלטגלד
ראשית חייו
אלטגלד החל לראות ברכה בעיסוקו בעריכת דין, וב-1880 כבר היה בבעלותו משרד עורכי דין עצמאי. הוא היה לאדם אמיד כתוצאה מסדרה של עסקאות מקרקעין ומיזמי פיתוח, כולל נכסי מגורים ועסקים בשיקגו והשקעה בקו חשמלית בניוארק, אוהיו. המיזם הבולט ביותר שלו היה בניין יוניטי בשיקגו, שנבנה ב-1891, בניין משרדים של 16 קומות, שבאותה תקופה היה הבניין הגבוה ביותר בעיר. בינואר 1890 רכש אלטגלד מגרש במקום שהיום הוא רחוב דירבורן הצפוני מספר 127 במרכז שיקגו, והקים את חברת יוניטי כדי לבנות את בניין יוניטי ולנהל אותו. הוא השקיע ללא הבחנה את הונו במיזם, ובמשך זמן מה הבנייה התנהלה בקצב הרבה יותר מהיר מהמצופה. עם זאת, טעות שעלתה בסכום של 100,000 דולר גרמה לצורך לבנות מחדש את שלד הבניין מההתחלה. אלטגלד גם שגה כאשר ניסה ללוות סכום של 400,000 דולר מג'ון ר. וולש, נשיא חברת הנאמנות ג'נינגס והבנק הלאומי של שיקגו. סעיפים טכניים בחוזה גרמו לו לבעיות רבות. בסופו של דבר נחתם חוזה חדש, אך אלטגלד הצליח ללוות סכום של 300,000 דולר בלבד מוולש. את שארית הסכום הוא גייס באופן עצמאי, ובניית הבניין הושלמה. ב-1893 הוא הכריז שבניין יונטי גרם לו לסיפוק האישי הגדול ביותר מכל ההישגים שלו.
הבחירות של 1892
אלטגלד זכה לפופולריות בקרב האמריקאים ממוצא גרמני. העיתון היחידי בשיקגו שנתן לו כיסוי חיובי היה העיתון "שיקגו גלוב", שנוהל על ידי מקדונלד. בעיתונים אחרים בעיר הוא ספג השמצות על רקע קרבתו למקדונלד, גישתו הליברלית האוהדת כלפי האנשים שהורשעו באירועי היימרקט, והיחסים שלו עם מועדון האירוקוי של שיקגו. הוא זכה לתדמית של רדיקל מסוכן ואיום על ענייני העסקים והמסחר של אילינוי. על אף זאת, רבים מהעיתונים בדרום המדינה העניקו לו סיקור חיובי.
מועמדויותיו לראשות עיריית שיקגו
אלטגלד היה יריב פוליטי של קרטר הריסון הבן, שב-1897 נבחר כראש עיריית שיקגו. הוא סבר שהריסון היה ראש חץ של הכוחות השמרניים של המפלגה הדמוקרטית ברמה הלאומית, ושאם הוא ייבחר לכהונה שנייה כראש העיר, הוא יחזיק בידו את הכוח למנות נציגים שמרניים לוועידה הארצית של המפלגה ב-1900. בהבינו שהיריב האפשרי של הריסון, רפובליקני תומך "הכסף החופשי", עשוי להיות אפשרות פחות גרועה, החליט אלטגלד להתמודד בעצמו בבחירות למשרת ראש העיר, מתוך תקווה קלושה לנצח בבחירות, ומנגד שאף לפצל את ההצבעה הפרוגרסיבית הדמוקרטית וכך יגרום להריסון להפסד.
אינגה הזקן
מותו
בסאגת האראוור (Hervarar saga) מסופר שאינגה מת מזקנה ושהוא מלך עד יומו האחרון. תאריך מותו המדויק לא ידוע, אך הוא מת ככל הנראה סביב שנת 1105. אינגה נקבר בתחילה בכנסייה קטנה בביורום, אך מאוחר יותר הועברו שרידי גופתו למקום אחר. כיום טמונים שרידיו ככל הנראה במנזר ורטה בחלק של כנסיית המנזר שנבנה על ידי בנו של אינגה, ראגנוולד. כל השלדים שטמונים שם ושסביר להניח שאחד מהם הוא של אינגה, הם של גברים רמי קומה, בגובה של כשני מטרים, ובכך ניתן להסיק שתיאורו של סנורי סטורלוסון מדויק.
ביטוח נסיעות לחו"ל
ביטוח נסיעות לחו"ל הוא ביטוח אשר מכסה הוצאות טיפול רפואי בזמן שהייה בחו"ל. הרחבה נפוצה לביטוח זה היא ביטוח לרכוש שלוקחים לחו"ל כגון כבודה וטלפון נייד.
הגר להב
ביוגרפיה
להב נולדה בקיבוץ חורשים, בת ליונת להב ודורון רוזנטל. היא עברה בגיל הנעורים לכפר סבא וחיה בתל אביב מאז 1985. ב-1997 נישאה ליוסי קסוטו. אם לאוראי (נולד ב-1998) ועומר (נולד ב-1999).
תומר רזניק
ביוגרפיה
רזניק הצטרף למפלגת מרצ בשנת 2002, והחל את פעילותו הפוליטית בנוער מרצ. במסגרת פעילותו בנוער מרצ כיהן גם כיו"ר הארגון.
בשנים 2013-2017 נבחר מטעם סיעת מר"צ לבית נבחרי ההסתדרות. מאז שנת 2016 הוא עובד במקביל לפעילותו המפלגתית גם כמזכיר איגוד מקצועי במרחב ת"א-יפו של ההסתדרות, ועוסק בליווי וועדי עובדים וקידום התארגנויות. החל משנת 2017 נתמנה על ידי יו"ר ההסתדרות דאז אבי ניסנקורן לחבר הנהגת ההסתדרות, הצעיר ביותר בהיסטוריה של הארגון. המשיך לכהן בהנהגת הארגון גם תחת הנהגתו של היו"ר ארנון בר-דוד. החל מסוף דצמבר 2021 הוא מכהן גם כראש סיעת מרצ בהסתדרות.
ביולי 2022 מונה ליו"ר האגף לדמוקרטיה תעשייתית ועובדי כוח אדם בהסתדרות.
בלאדשוט (קומיקס)
תקציר עלילה
עם זאת, Project Rising Spirit ניצלת בזכות חיל H.A.R.D.. לאחר שהסתערו על מתקן אל סגונדו, הם מוציאים בהצלחה את בלאדשוט, שזמן קצר אחר כך מקבל מקום בסגל החיל ומתוגמל בקבלת עותק קשיח של קובץ PRS המכיל את כל הפרטים על זהותו האמיתית, כך בלאדשוט נשלח לבצע משימות ברחבי העולם.
FIM-92 סטינגר
יחידת ברקן (סטינגר)
לוחמי ברקן עוברים הכשרת הגנ"א בשילוב הכשרת חי"ר, מה שמאפשר להם לבצע פעילות בט"ש קרקעית בדומה ליחידות חי"ר סדירות, בנוסף לביצוע משימות הגנה אווירית.
מערכות נוספות
המערכת כוללת נגמ"ש M163 עם תותח M61 וולקן (תותח נ"מ מונחה בקוטר 20 מ"מ) ומשגר לארבעה טילי סטינגר. המחבט נכנס לשירות מערך הנ"מ בשנת 1998. המערכות היו שייכות גם הן למערך הטקטי אך הן הוצאו משימוש בשנת 2005.
גי פרמלן
כהונה במועצת הברית
בשנת 2016 החל בכהונתו במועצה בתפקיד ראש המחלקה לביטחון, הגנה אזרחית וספורט. בראשית שנת 2019 עבר לכהן בתפקידו הנוכחי. בסוף 2019 שב ונבחר לכהן כחבר במועצה הפדרלית.
קאמל קייס
קאמל קייס משמש לעיתים קרובות כמוסכמה בבחירת שמות בתכנות, אך קיימות מוסכמות שונות בנוגע לשאלה האם האות הראשונה צריכה גם היא להיות אות גדולה. יש סגנונות תכנות שמעדיפים קאמל קייס עם האות הראשונה באותיות גדולות, אחרים לא. כאשר גם האות הראשונה גדולה, הכתיב מכונה גם פסקל קייס, שכן כך מקובל לכתוב בשפת התכנות פסקל. במאמר זה הכתיב יכונה קאמל קייס עליון, לעומת קאמל קייס תחתון בו האות הראשונה היא אות קטנה. ישנם אנשים וארגונים, למשל מיקרוסופט, המשתמשים במונח קאמל קייס באופן בלעדי עבור קאמל קייס תחתון, ומשתמשים במונח פסקל קייס עבור קאמל קייס עליון.
קאמל קייס נבדל מאותיות גדולות של כותרת, שכוללת את כל המילים באותיות רישיות, שכן כותרת שומרת על הרווחים. קאמל קייס נבדל גם מצורת הכתיבה Tall Man, המשתמשת באותיות רישיות כדי להדגיש את ההבדלים בין שמות מוצרים בעלי מראה דומה, כגון "predniSONE" ו-"predniSOLONE". קאמל קייס נבדל גם מ"נחש קייס", המשתמש בקו תחתון המשולב באותיות קטנות (לעיתים האות הראשונה גדולה). שילוב של קאמל קייס ונחש קייס (כך: Written_Like_This) הומלץ במדריך הסגנון של שפת התכנות עדה משנת 1995.
בצירופי מילים
בהולנדית, בעת שימוש באותיות רישיות בדיגרף ij, הן האות I והן האות J נכתבות באותיות רישיות, למשל בשם המדינה IJsland ("איסלנד").
בתעתיקים
בתעתיק מדעי של שפות הכתובות בכתבים אחרים, משתמשים באותיות רישיות באמצע מילה במצבים שונים. לדוגמה, בעברית מתועתקת ללטינית, ha' I vri פירושו "האדם העברי" או "היהודי" ו-b'Yerushalayim פירושו "בירושלים". בשמות פרטיים טיבטים כמו rLobsang, ה-"r" מייצג סימן קידומת שבכתב המקורי מתפקד כסמן טון ולא כאות רגילה. דוגמה נוספת היא ts I urku, תעתיק לטיני של המונח הצ'צ'ני לאבן חיצונית במגדלי ההגנה האופייניים לימי הביניים של צ'צ'ניה ואיגושטיה; האות I אינה אות גדולה אלא מציינת פונמה נבדלת מזו המתועתקת כ"i".
תכנות וקידוד
בגרסה המקורית של ויקי שנכתבה על ידי וורד קנינגהם, קאמל קייס שימש ליצירת קישורים בין דפי ויקי. היסטורית גם בוויקיפדיה היה שימוש בקאמל קייס ליצירת קישורים אך כבר בשלב מוקדם בוצע מעבר ליצירת קישורים מפורשת באמצעות סוגריים מרובעים כפולים.
אסטיאגס
ביוגרפיה
לטענת הרודוטוס, הרפגוס שלא שכח את רצח בנו הסית את כורש למרוד בסביו. כורש בעזרת אביו איחד שבטי הפרסים שהיו משועבדים למדי, והחל לארגן את המרד. לטענת ניקולאוס איש דמשק כורש שהה בזמן פתיחת המרד בארמונו של אסטיאגס, והצליח רק בקושי להימלט משם. אסטיאגס שלח יחידת פרשים לדלוק אחריו, אולם כורש הביס אותם. הרודוטוס לעומת זאת אינו מזכיר את המאורע. אסטיאגס גייס צבא גדול כדי לדכא את המרד, ומינה את הרפגוס למפקד הגיס, "כאילו רוח עיוועים ניסכה עליו מאת האל" כדברי הרודוטוס. הרפגוס שכאמור הסית מלכתחילה את כורש למרד, ערק עם מרבית הכוח אל צבאו של כורש, והמעטים שנותרו נאמנים למלכם הושמדו. המאורע הוא ככל הנראה אמיתי, שכן הוא נזכר גם במקור נוסף "הכרוניקה של נבונאיד", המתארת את שנות שלטונו של נבונאיד מלך בבל. בכרוניקה נכתב:
הפארק הלאומי הקניון השחור של הגניסון
רביעון
כמה קניוני משנה מגיעים אל הנהר בשיפוע הפוך, דבר שמונע ממים לזרום דרכם. תופעה זו מוסברת בכך שנחלים אחרים, שלא התחתרו לעומק אליו הגיע הגניסון בעת שחלה ההתרוממות האחרונה, שינו את נתיבם צפונה עקב ההתרוממות. הגניסון שזרם מערבה כבר היה לכוד בסלעי הקמבריון של הקניון השחור ולא היה יכול לשנות את מסלולו.
היסטוריה
ב-13 באוגוסט 1882 עברה רכבת הנוסעים הראשונה דרך הקניון השחור. העורך של כתב העת Gunnison Review-Press נסע באחד מקרונות התצפית. הוא ציין כי הקניון היה "ללא ספק הקניון הגדול והפראי ביותר בעולם שנחצה על ידי סוס הברזל. שמענו על נוף זה של הקניון לעיתים קרובות, אבל לאף אחד לא יכול היה להיות מושג קלוש על גדולתו ותפארתו בטרם השתתף במסע דרכו. זהו נקיק צר של קירות גרניט המתרוממים במקומות מסוימים לגובה של אלפי רגליים...לכל אורכו אין ככל הנראה אפילו רבע מיל של מסילה ישרה. זהו מסלול עקלתון בכל מובן והסיבובים תדירים וחדים. במאות מקומות קירות הגרניט אנכיים ובמקומות רבים הוכן המקום למסילה באמצעות פיצוץ בצד קירות הסלע התלוי מעל למסילה". הוא המשיך והכריז: "ככל הנראה אין בעולם כולו הישג דומה של הנדסת רכבות, וככל הנראה אין קטע כלשהו בקולורדו או במדינה כולה שבו ניתן לראות כל כך הרבה נוף מעניין".
מוקדי משיכה
לנהר אפשר להגיע גם באמצעות שבילים שאינם מתוחזקים משתי שפות הקניון. הירידה בשבילים אלו עד הנהר אורכת שעתיים והעלייה בחזרה אורכת בין שעתיים לארבע שעות כתלות בשביל שנבחר. כל הירידות בקניון הפנימי כרוכות במאמץ גופני ודורשות כישורים של איתור השבילים וטיפוס הרים בדרגה 3. דרדרות סלעים תלולות, מדפי סלע בלתי עבירים והיעדר מחסה הם כמה מהאתגרים העומדים בפני המטיילים. קיסוס רעיל (Toxicodendron radicans) צומח בשפע על השבילים ועל קרקעית הקניון. מומלץ מאוד ללבוש חולצה עם שרוולים ארוכים ולנעול נעלי הליכה גבוהות. גם הזרימה המהירה של הנהר גניסון צריכה להילקח בחשבון עבור מי שמתכנן ללון בקניון, כיוון שספיקה מוגברת של הנהר עלולה לשטוף את אתרי הקמפינג. שירות הפארקים הלאומיים מתריע כי "השבילים קשים במיוחד ורק מי שנמצא במצב גופני מעולה יכול להשתמש בהם...מהמטיילים מצופה שימצאו את הדרך בעצמם ושיתכוננו להיחלץ בעצמם מכל סכנה." ירידה לקניון הפנימי דורשת אישור, למעט קצהו המערבי.
האימפריה הדוראנית
היסטוריה
בשנת 1839 בעקבות המלחמה האנגלו-אפגנית הראשונה החזירו הבריטים את השושלת דוראנית לשלטון באפגניסטן. מצב זה נמשך עד סיום המלחמה בשנת 1842.
פרנצ'סקו השני, מלך שתי הסיציליות
בצעירותו
פרנצ'סקו נולד ב-16 בינואר 1836 בנאפולי, להוריו פרננדו השני, מלך שתי הסיציליות ומריה כריסטינה, נסיכת סבויה, בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה.
איחוד איטליה
שישה שבועות לאחר כניעת פאלרמו פנה גריבלדי אל מסינה, תחנה הכרחית בדרך לנאפולי. בתוך שבוע נכבשה מסינה, וסיציליה כולה הייתה בידי גריבלדי. גריבלדי חצה את מצרי מסינה, לאחר שהצליח להשתלט על הצי הנאפוליטני. הוא התקדם מרג'ו די קלבריה צפונה כמעט ללא התנגדות צבאית, ובכל מקום התקבל בהתלהבות רבה בידי האוכלוסייה. פרנצ'סקו, בלוויית 4,000 חיילים נאמנים לו, נמלט מנאפולי אל מעבר לנהר וולטורנו, וב-7 בספטמבר נכנס גריבלדי ברכבת לנאפולי והתקבל שם כמנצח.
נכה, לא חצי בן אדם
נכה לא חצי בן אדם היא עמותה ישראלית הפועלת למען זכויות אנשים עם מוגבלות במדינת ישראל. מטרותיה העיקריות הן העלאת קצבת הנכות הכללית והשוואתה לשכר המינימום, קידום נושא הנגישות, הזכות לדיור, סיעוד, טיפול רפואי ראוי ושילוב אנשים עם מוגבלות בחברה ובתעסוקה.
פרויקט הלביא
הפולמוס
לאחר הפסקת הפרויקט קורקעו שני אבות־הטיפוס ואחד מהם (לביא B-02) הועבר לתצוגה במוזיאון חיל האוויר בחצרים. האב־טיפוס השלישי הוסב ל"מדגים טכנולוגיות" (לביא TD) ושימש להדגמת יכולת טיסה ומערכות שונות. מטוס זה קורקע סופית במהלך שנות ה־90. בשנת 1996 נגרטו אבות־הטיפוס הראשון, הרביעי והחמישי (שלא הושלמו מעולם) למטילי אלומיניום.
נשים באירופה בימי הביניים
היחס לאישה
לעומת ההשקפה על נחיתות האישה, במאה ה-12 וה-13 בעת הפריחה התרבותית של ימי הביניים עלו פולחני הבתולה מריה ומרים המגדלית בכנסייה ובמקביל שירת האהבה החצרונית בשכבת האצילים, שרוממו את דמות האישה. למרות זאת, לא נראה שבפועל הייתה לכך השפעה מעשית על חיי הנשים, פולחן הבתולה בכנסייה העלה רק את מעמדה של הנזירה הבתולה המקדישה את עצמה לאל, ושירת האהבה החצרונית הייתה פופולרית רק בקרב אליטת אצולה צרה. בנוסף לכך השירה החצרונית התייחסה רק למערכות יחסים לא ממומשות. חלק מתפיסת עולמה הייתה שאהבה מושלמת יכולה להתקיים רק ללא יחסים פיזיים, ואהבה במסגרת הנישואים היא כמעט בלתי אפשרית. למרות ההשפעה הדלה של שירת האהבה החצרונית בימי הביניים עצמם, היא הייתה למקור השראה לעיצוב היחסים בין גבר לאישה בתקופות מאוחרות יותר.
אם אתה גבר
אם אתה גבר הוא סינגל שהוקלט על ידי הזמרת הישראלית נועה קירל. השיר יצא לאור ב-14 בינואר 2020, כסינגל שלא מתוך אלבום, על ידי חברת התקליטים Mobile1 Music.
מטרה (סרט)
מטרה (באנגלית: Target) הוא סרט מתח ופעולה משנת 1985 בכיכובם של ג'ין הקמן ומאט דילון.
אלכסנדר ראמזי
קריירה
הוא נודע בהצהרותיו שקראו להריגתם או לגירושם של אינדיאנים, בעיקר שבטי הסו שחיו במדינת מינסוטה. הצהרות אלו באו בתגובה להתקפות של שבטי הסו על המתיישבים הלבנים שכתוצאה מהם נהרגו לא פחות מ-800 גברים, נשים וילדים, כפי שהוזכר בנאום שנשא הנשיא לינקולן ב-1 בדצמבר 1862. ב-9 בדצמבר אותה שנה הכריז ראמזי: "יש להשמיד או לגרש את האינדיאנים משבט הסו במינסוטה מעבר לגבולות המדינה". הוא הרחיק לכת והציע תשלום עבור קרקפות של אינדיאנים משבטי הדקוטה.
תעודת הוראה
הלימודים לתעודת הוראה נמשכים שנה או שנתיים.
מומוטארו
גרסאות בעל פה
לסיפור יש כמה וריאציות אזוריות בסיפור שבעל פה. בכמה גרסאות, נראית קופסה אדומה ולבנה צפה במורד הנהר, וכאשר התיבה האדומה נמשת מהנהר, מומוטארו נמצא בתוכה. ישנן גרסאות בהן התיבה עשויה להיות קופסה אדומה או קופסה שחורה, או שהקופסה עשויה להכיל אפרסק בפנים. גרסאות אלה מופיעות לעיתים קרובות בחלקים הצפוניים של יפן (אזורי טוהוקו והוקוריקו ).
קיימת שונות לגבי תהליך ההתבגרות של מומוטארו. גרסה אחת מתארת שהוא גדל כדי לענות על הציפייה של זוג הזקנים להיות ילד טוב. גרסה אחרת מתארת את ההתבגרות שלו שהוא גדל להיות אדם חזק אבל עצלן שפשוט ישן כל היום ולא עושה כלום. בתקופה המודרנית, מומוטארו היא אחת הדמויות המפורסמות ביותר ביפן, כמודל אידיאלי לילדים צעירים על טוב הלב, האומץ, הכוח והאכפתיות שלו להוריו.
תרגומים לאנגלית
הסיפור תורגם לאנגלית פעמים רבות. "הרפתקאותיו של פיצ'לינג הקטן" הופיע בסיפורי א.ב מיטפורד על יפן העתיקה משנת 1871. ויליאם אליוט גריפיס פרסם גרסה ב-1880, שנותרה מעורפלת אפילו לחוקרים, אף עף פי שתרגומים לאנגלית בעשורים הבאים נראה שאלו מהביטויים של גריפיס ומהשימוש בביטויים של גריפיס, לפעמים אפילו העתיקו באופן מוחלט.
כלבי ים נזיריים
כלבי ים נזיריים (שם מדעי: Monachini) הם שבט טקסונומי של יונקים ימיים במשפחת כלבי הים ובהם 2 סוגים ו-2 מינים קיימים.
המעגלים התאומים של ארכימדס
תכונות
למעגל הקטן ביותר שמכיל את שני המעגלים התאומים יש אותו שטח כמו לארבלוס.
חזית השחרור הלאומית (יוון)
רקע
עם הפלישה הגרמנית וכיבוש יוון באפריל–מאי 1941 הצליחו כמה מאות חברים להימלט ולרדת למחתרת. המשימה הראשונה שלהם הייתה לבצע רפורמה במפלגה, יחד עם קבוצות חסות כמו ארגון "הסולידריות הלאומית". לאחר המתקפה הגרמנית על ברית המועצות ב-22 ביוני 1941 והפרת הסכם ריבנטרופ–מולוטוב, מצאה עצמה המפלגה הקומוניסטית המחודשת עומדת איתן במחנה המתנגד למדינות הציר, עמדה שאושרה על ידי המליאה השישית של המפלגה בתחילת יולי. הקומוניסטים פעלו להקמת "חזית עממית", וניסו לערב מפלגות נוספות מהשמאל ומהמרכז, כולל פוליטיקאים מוכרים טרם המלחמה, אך המאמצים לא נשאו פרי. עם זאת, ב-16 ביולי הוקמה "החזית הלאומית לשחרור העובדים", אשר איחדה את ארגוני העובדים במדינה.
הקמה
המפלגה הקומוניסטית, נוכח גודלה היחסי אל מול המפלגות האחרות, הייתה בבירור הכוח המניע בתוך התנועה החדשה. יתרה מזאת, המבנה המאורגן היטב של המפלגה הקומוניסטית והניסיון שלה עם התנאים הדרושים למאבק מן המחתרת היו מכריעים להצלחתה של החזית. גאורגיוס סיאנטוס מונה למנהיג בפועל, מאחר שניקוס זכריאדיס, המנהיג הרשמי של המפלגה הקומוניסטית, נכלא במחנה הריכוז דכאו. סיאנטוס עם התנהגותו החביבה ודרכיו הצנועות היה הרבה יותר פופולרי במפלגה מאשר זכריאדיס.
התרחבות והכנות למאבק מזוין
ב-10 באוקטובר 1941 פרסמה החזית את המניפסט שלה והכריזה על עצמה ועל מטרותיה לעם היווני. במהלך סתיו 1941 התרחבה השפעתה ברחבי יוון, בין אם באמצעות תאים קומוניסטיים קיימים ובין אם באמצעות פעולות ספונטניות של הוועדות העממיות המקומיות. לכך התווסף הרעב הגדול שהקצין את דעת הקהל היוונית.
מלחמת האזרחים הראשונה ו"ממשלת ההרים"
אחת ההצלחות הגדולות של חזית השחרור הלאומית הייתה ההתגייסות נגד תוכניות הגרמנים וממשלת הבובות לשלוח יוונים לעבודות כפייה בגרמניה. הידע בציבור על התוכניות יצר מעין אווירת טרום-התקוממות, אשר הובילה בפברואר 1943 לסדרה הולכת ומצטברת של שביתות באתונה. ההפגנות הגיעו לשיאן בהפגנה מאורגנת של החזית ב-5 במרץ, אשר אילצה את ממשלת הבובות לסגת מהתוכניות. בפועל, רק 16,000 יוונים יצאו לגרמניה, ואלה היוו 0.3% מסך כוח העבודה הזר.
החזית הקימה, כאמור, ועדות עממיות לניהול כפרים ביוון החופשית, אשר היו אמורות להיבחר על ידי כל האנשים מעל גיל 17, אף שבפועל החזית הקימה לעיתים ועדות עממיות ללא בחירות. חלק ניכר מהעבודה של הוועדות העממיות היה למתן את ההשפעות ההרסניות של הרעב הגדול ולבצע רפורמות חברתיות שנועדו להבטיח שכולם יקבלו מזון. בין הדרישות של ההנהגה הלאומית של החזית לבין הוועדות העממיות המקומיות, שהתנגדו לעיתים קרובות לפקודות לספק מזון לכפרים אחרים ב"יוון החופשית", היה מתח מתמיד. כחלק ממסר "החזית העממית" שלה, פנתה חזית השחרור הלאומית ללאומיות היוונית, באומרה שכל היוונים צריכים להתאחד תחת דגלה כדי להילחם נגד הכיבוש. מכיוון שהחזית הייתה קבוצת ההתנגדות המחויבת ביותר למאבק בכיבוש, הצטרפו לחזית קציני צבא יוונים. עד 1944 כ-800 קציני צבא, יחד עם כ-1,000 קציני מילואים, פיקדו על כוחות ה"אנדרטה" של צבא השחרור. כ-50% מהגברים ששירתו ב"אנדרטה" היו ותיקי ניצחון יוון על איטליה, שהצטרפו לחזית כדי לשמור על הכבוד הלאומי היווני ולהמשיך בלחימה.
מאפיין בולט של החזית היה הדגש על שוויון בין המינים, שמשך תמיכה רבה מצד נשים יווניות. לפני המלחמה היה מצופה מנשים יווניות להיות כפופות לגברים. באזורים כפריים שלושה רבעים מהנשים היווניות היו אנאלפביתיות בשנות ה-30, ובדרך כלל לא הורשו לצאת החוצה לבד. מאחר שלנשים לא הייתה זכות הצבעה והן לא הורשו לכהן בתפקידים רשמיים ביוון, השיטה הקליינטליסטית הביאה את הפוליטיקאים היוונים להתעלם כמעט לחלוטין מהדאגות והאינטרסים של נשים יווניות, בעוד שהחזית הייתה לארגון הראשון שלקח ברצינות את דאגות הנשים וזכה לפיכך בתמיכת הנשים. כדי להצדיק מעורבות של נשים בחיים הציבוריים, טענה החזית שבעת חירום לאומי היה זה הכרחי שכל היוונים ישרתו בהתנגדות.
החזית אפשרה לנשים להצביע בבחירות שארגנה, ולראשונה בהיסטוריה היוונית הכריזה שגברים ונשים יקבלו שכר שווה. בנוסף, החזית ניסתה להקים מערכת חינוך אוניברסלית באזורים כפריים, תוך שימוש בסיסמה "בית ספר בכל כפר", והפכה את החינוך של ילדות לחובה. נשים שהתגייסו לחזית עסקו בעבודה חברתית כמו ניהול מטבחי האוכל בעיירות ובכפרים ביוון החופשית, ובמקביל עבדו כאחיות וככובסות. לפחות רבע מלוחמי צבא השחרור היו נשים.
תגובת העולם לשואה
דנמרק
דנמרק סירבה באופן תדיר להגירה יהודית אליה במהלך שנות ה-40. עם זאת כאשר עמדו הדנים על הסכנה ליהודי דנמרק נחלצו להצלתם.
תגובת דנמרק לשואה נחלקת לשני מישורים: המישור הפורמלי והמישור המעשי. כאשר היטלר ציווה על יהודי דנמרק לענוד טלאי צהוב, הגיב מלכהּ של דנמרק בחריפות, וישנם אף הטוענים כי הוא ענד את אותו הטלאי במחאה עד אשר בוטלה הגזרה. במישור המעשי, העם הדני ובראשו המחתרת הדנית הצילו את יהודי מדינתם בכך שעזרו להם לברוח לשוודיה הנייטרלית.
יוון
בספטמבר 1943 נכנעה איטליה בפני בעלות הברית והכוחות הגרמנים השתלטו על שטחים שהיו עד אז בשליטת האיטלקים. במרץ 1944 החלו הגרמנים במבצע גרוש של שאר היהודים מיוון להשמדה. חלק מהנהגת היוונים, בעיקר הכנסייה האורתודוקסית והמחתרות היווניות, אך גם יוונים פשוטים רבים, התנגדו בצורה תקיפה ואמיצה לגרוש, והצילו אלפי יהודים.
אלבניה
אלבניה הייתה ועודנה מדינה קטנה וענייה בחבל הבלקן, והיא מדינה אירופית בעלת רוב מוסלמי. השואה באלבניה הייתה נגד יהודים באלבניה ובשטחים שסופחו אליה (מרבית קוסובו, מערב מקדוניה וחלקים קטנים ממונטנגרו וסרביה). בו בזמן נרצחו וגורשו גם סרבים, נגדם בוצע טיהור אתני מקיף, ובני רומה. הרצח בוצע בשיתוף פעולה של כוחות גרמנים, איטלקים ואלבנים, בתקופה בה אלבניה הייתה תחת שליטת איטליה הפאשיסטית וגרמניה הנאצית. אף כי אין נתונים סופיים על מספר הנספים, מעל ל-200 יהודים שנמצאו בשטחי אלבניה רבתי נרצחו בשואה.
רבים מתושבי אלבניה התגייסו להצלת היהודים. ה"בסה", קוד הכבוד המסורתי, הניע רבים לראות את מחויבותם לשלום שכניהם כנדר שלא ניתן להפר. "בֶסה", שפירושו "לקיים הבטחה", נחשב לקוד אתי כמעט מקודש, ויש בו מרכיב מרכזי של הכנסת אורחים ללא תנאי: "ביתו של האלבני שייך לאורח ולאלוהים". המשפחות האלבניות שהסתירו יהודים, תוך סיכון ניכר, פעלו בין היתר מתוך מחויבות לקוד וראיית ההצלה כפעולה הנדרשת מכבודם.
אשר אליעזר ריבלין
קישורים חיצוניים
ברכה סגלסון - "ד"ר אשר ריבלין - "מר תרבות"" - בכתב העת "שישים פלוס" אפריל 1999
תגובת העולם לשואה
הכנסייה הקתולית
לשתיקת האפיפיור הועלו מספר הסברים אפשריים. יש היסטוריונים המסבירים שלפיוס ה-12 ששירת שנים רבות כנציג הוותיקן בגרמניה התפתחה חיבה וזיקה עמוקה לגרמניה ולעמה. ככלל, מסבירים ההיסטוריונים את אדישות הכנסייה במקרים רבים להשמדת היהודים בידי הנאצים, כמושפעת מאנטישמיות רבת שנים שהייתה מושרשת בה. אוהדי האפיפיור טוענים שחשש מתגובת הנאצים וכי הכנסייה הקתולית נרדפה במקומות שונים על ידי השלטון הנאצי. למרות זאת 4700 מיהודי רומא הסתתרו בכנסיות שונות בעיר, והאפיפיור פנה במברק אישי לשליט הונגריה מיקלוש הורטי ביוני 1944 בדרישה להפסיק את הרדיפה הגזענית בארצו, אך גם במכתב הזה לא הזכיר בפירוש את היהודים.
חסידי אומות העולם
ראו גם: קטגוריה:חסידי אומות העולם.
פעולות ההצלה של יהודי שווייץ
חיים ישראל אייז, רחה שטרנבוך, אלפרד שוורצבאום ועוד יהודים תושבי שווייץ נצלו את מיקומם במרכז בשטיחים הכבושים לשם שליחת מוצרי מזון ליהודים בשטחי כיבוש הרייך השלישי וכך אפשרו לרבים מהם לשרוד וכן עסקו בהברחתם לתוך גבולות שווייץ בצורות ליגאליות ושאינן ליגאליות. חיים ישראל אייז, סוחר חרדי מציריך, אף פיתח מתחת לאפה של המשטרה שיטה למשלוח דרכונים ותעודות אזרחות של מדינות דרום אמריקה ליהודים בגטאות על מנת לשפר את יחס הנאציים אליהם ואומנם בשלב ראשון נשלחו מחזיקי הדרכונים למחנה ויטל וחלקם אף הצליח לשרוד את המלחמה.
הסכם השילומים של ממשלת גרמניה
במרץ 1951, דרשה ממשלת ישראל מממשלת גרמניה המערבית 1.5 מיליארד דולר לצורך שיקום של חצי מיליון יהודים ששרדו את השואה, בטענה שגרמניה גזלה 6 מיליארד דולר (במונחים של אותה תקופה) מיהודים באירופה. הדבר נבע בין היתר ממצוקה כלכלית קשה שבה הייתה נתונה מדינת ישראל בתקופה זו. הידיעות על קיום משא ומתן ישיר עם גרמניה על פיצויים הובילו לוויכוח סוער מאוד בישראל. ב-10 בספטמבר 1952 נחתם הסכם השילומים, ובמסגרתו העבירה גרמניה לישראל, בין השנים 1953 ל-1965, סכום של כ-3 מיליארד מארק מערב גרמני כפיצוי על הסבל והנזק החומרי אשר נגרם ליהודים בתקופת השואה. כמו כן התחייבה ממשלת גרמניה המערבית להעניק רנטות (תשלום חודשי) לניצולי השואה, למימון ההוצאות הרפואיות להן נדרשים ניצולי השואה, כפיצוי על הסבל במחנות הריכוז וההשמדה, וכפיצוי על אובדן זכויות בסיסיות כגון הזכות ללימודים לניצולים שהיו ילדים וכדומה.
ביארנה און
אדולף ביארנה און (בנורווגית: Adolf Bjarne Øen; 6 בנובמבר 1898 – 20 בספטמבר 1994) היה גנרל בחיל האוויר המלכותי הנורווגי אשר שימש כראש ההגנה (מקביל לרמטכ"ל) של צבא נורווגיה בין 1956–1963, וכיושב ראש הוועדה הצבאית של נאט"ו בין 1958–1959.
עמנואל זרביב
משפחתו
בין ילדיו נמנים:
פרננדו קאסרס
נבחרת ארגנטינה
שנה אחר כך, זומן קאסרס על ידי באסילה לסגל ארגנטינה לקראת מונדיאל 1994 בארצות הברית. קאסרס הגיע לטורניר כשחקן הרכב של באסילה, ופתח בהרכב ארגנטינה בכל ארבעת המשחקים שלה בטורניר, עד להדחה בשמינית הגמר על ידי.
הוא כבש את שערו היחיד במדי ארגנטינה במשחקו הרשמי האחרון במדיה, שוויון 1-1 עם במסגרת מוקדמות מונדיאל 1998.
גווידו ונטורוני
גווידו ונטורוני (באיטלקית: Guido Venturoni; נולד ב-10 באפריל 1934) הוא אדמירל איטלקי בדימוס אשר שימש כראש מטה ההגנה (מקביל לרמטכ"ל) של הכוחות המזוינים של איטליה בין 1994-1999., וכיושב ראש הוועדה הצבאית של נאט"ו בין 1999–2002.
וילהלם פון טגטהוף
מלחמת שלזוויג השנייה
בפברואר 1864, במהלך מלחמת שלזוויג השנייה, קיבל טגטהוף פיקוד על שייטת אוסטרית קטנה אשר הפליגה בים הצפוני במטרה לסייע לכוחות החלשים של הצי הפרוסי כנגד הצי המלכותי הדני המעולה, אשר חסם את הגישות של פרוסיה אל הים. ב-9 במאי התנגשו כוחותיו עם כוחותיו של האדמירל הדני אדוארד סואסון בקרב הלגולנד. הקרב היה שקול פחות או יותר, אולם אוניית הדגל של טגטהוף "שוורצנברג" (Schwarzenberg), עלתה באש ונפגעה קשה במהלך קרב תותחים מטווח קרוב כנגד האוניות הדניות "נילס" (Niels), "ז'ואל" (Juell) ו"יוטלנד" (Jylland). טגטהוף החליט להסיג את כוחותיו, וסואסון נאלץ לוותר על מרדף רק עקב אניות של הצי הבריטי ששמרו בקפדנות על הנייטרליות בהלגולנד (שהיה אז תחת שליטה בריטית). למרות שבפועל הקרב היה ניצחון דני, הרי שהוא התקבל כניצחון באוסטריה בשל העובדה שהוא השיג את מטרתו והצי הדני נצטוה לחזור לקופנהגן. היה זה הקרב האחרון בהיסטוריה שבו עשו שני הצדדים שימוש בספינות עץ, כמו גם הקרב הימי האחרון שבו הייתה מעורבת דנמרק. ב-12 במאי טילגרף פרנץ יוזף הראשון, קיסר אוסטריה אל טגטהוף, והעלה אותו לדרגת קונטראדמירל (מקביל לאדמירל ברוב הצבאות). כמו כן העניק לו הקיסר את אות מסדר כתר הברזל.
אפיפיור
היסטוריה
במהלך השנים התפשטה הנצרות וקנתה לעצמה אחיזה במדינות נוספות. אולם רומא, שהייתה בירת האימפריה הרומית, נשארה העיר החשובה לנצרות ומנהיגי הנצרות (האפיפיורים) ברומא נחשבו כמנהיגי הנצרות כולה. כבר במאה הרביעית הקים הקיסר קונסטנטינוס (הקיסר הראשון שקיבל עליו את הנצרות) כנסייה במקום בו האמינו שקבור פטרוס הקדוש. מאז, ראשי הכנסייה ברומא נחשבו לראשי הכנסייה הקתולית, ורוב כנסיות העולם ראו בבישופים (שנקראו אפיפיורים) של רומא את מנהיגיהם. אולם המאבק על ההגמוניה נמשך, חלק מהמאבק של הזרם האריאני כנגד השילוש הקדוש היה שלילה מוחלטת של מוסד האפיפיורות. באותה תקופה כפרו גם הבישופויות של ארץ ישראל (בהנהגת בישופות ירושלים) והסביבה (אלכסנדריה וכל הערים בסוריה וטורקיה) וכן בישופויות שהיו קשורות תרבותית לאזור (בישפות קרתגו) בכך שלרומא יש חשיבות גבוהה מאשר לערש הנצרות בירושלים, נצרת ובית לחם. לכן לא קיבלו עליהן את מרות רומא מבחינה דתית.
האפיפיור יוחנן פאולוס השני, היה האפיפיור הראשון מאז המאה ה-16 שאינו איטלקי: מוצאו מפולין ושמו עד למינויו לאפיפיור היה קרול וויטילה. הוא היה שמרני מאוד בנוגע לאמונה (למשל בהתנגדות נחרצת להפלות ולתכנון המשפחה), אך עשה מספר צעדים היסטוריים. הראשון בהם הוא חיזוק ההכרה בכך שהיהודים לא אשמים במותו של ישו, תהליך שאותו התחיל יוחנן העשרים ושלושה שהיה פרו־יהודי. השני הוא המספר הגבוה להדהים של קדושים שהוכרזו בתקופתו, צעד שמטרתו לחזק את האמונה ברחבי העולם.
מחליפו, בנדיקטוס השישה עשר, שגם הוא לא היה איטלקי אלא גרמני, היה לאפיפיור הראשון מאז המאה ה-15 שהתפטר מתפקידו.
לאחר התפטרותו, ב-13 במרץ 2013, נבחר האפיפיור פרנציסקוס, שמכהן כאפיפיור ה-266.
ואלרי יעקובי
ואלרי יעקובי (ברוסית: Валерий Якобий; 15 במאי 1834 – 13 במאי 1902) היה צייר, מהפכן ואתנוגרף רוסי.
ביוגרפיה
יעקובי מת בניס ב-1902.
הרפובליקה העממית של לוגנסק
היסטוריה
ב־27 בפברואר הוקמה במדינה קואליציית "הבחירה האירופית" שהורכבה ממפלגות האופוזיציה. באותו יום מונה ארסני יאצניוק לראש הממשלה והוקמה ממשלה חדשה. ממרץ 2014 התנהלו עימותים קשים באזורי מזרח אוקראינה, נגד השלטונות והאופוזיציה שעלתה לשלטון. המפגינים במחוז לוהנסק ובמחוז דונצק דרשו להעניק מעמד מיוחד למחוזות, אך השלטון סירב לכך והגיב ובדיכוי המהומות בכוח. בתגובה, כוחות פרו־רוסיים מזוינים בלוהנסק פרצו למבנה ממשלת מחוז לוהנסק, השתלטו עליו ומינו מושל חדש למחוז, אלכסנדר חאריטונוב. בינתיים, 3,000 מפגינים שנשאו דגלי רוסיה יצאו להפגין נגד השלטונות האוקראיניים. המושל החדש שמינו השלטונות, מיכאיל בולוטסקי, אולץ להתפטר ולקראת ערב הגיע מספר המפגינים ל־10,000 איש.
חלוקה מינהלית
באוקטובר 2014 הראדה העליונה של אוקראינה שינתה את גבולות המחוזות סלביאנוסרב ונובואיידר. בנובמבר 2014 ממשלת אוקראינה אשררה את גבולות המחוזות שאינם נמצאים בשליטתהּ.
ואלון ברישה
קריירת מועדונים
ביולי חתם ברד בול זלצבורג מליגת העל האוסטרית. ב-18 באוגוסט 2012 ברישה ערך את הופעת הבכורה שלו נגד אדמירה ווקר. הוא הבקיע את שערו הראשון עבור רד בול בשבוע הבא בתיקו 1-1 נגד וינר נוישטאדט.
אנדרטייל
דלטארון
למשחק מתוכננים עוד שלושה חלקים כשחרור בתשלום, אך לא הוכרז עוד על תאריך.
כריסטופר בנג'מין
כריסטופר בנג'מין (באנגלית: Christopher Benjamin; נולד ב-27 בדצמבר 1934) הוא שחקן בריטי.
ביוגרפיה
כריסטופר בנג'מין נולד בטרוברידג' במחוז וילטשייר.
מאשל סדניו
ביוגרפיה
הישגיו הראשונים של סדניו בזירה הבינלאומית היו באליפות מרכז אמריקה והקריביים באתלטיקה לנוער, שנערכה בסנטו דומינגו ב-2010. סדניו זכה בתחרות זו בשתי מדליות כסף, בריצת 400 מטר ובמרוץ השליחים ל-400X4 מטר. בשנת 2011 סיים במקום הרביעי באליפות העולם באתלטיקה לנוער שנערכה בליל, וכן זכה במדליית כסף באליפות אמריקה באתלטיקה לנוער במירוץ השליחים ל-400X4 מטר. באליפות העולם באתלטיקה לנוער שנערכה ב-2012 בברצלונה סיים במקום החמישי.
יחסי כורדיסטן העיראקית–קרואטיה
היסטוריה
ביולי של אותה שנה, שר ההגנה הקרואטי אנטה קוטרומנוביץ' ביקר בארביל והוסכם שהממשלה הקרואטית תשלח חיילים קרואטים שיאמנו את כוחות הפשמרגה הכורדים. במהלך הביקור, קוטרומנוביץ' הכריז כי "קרואטיה גאה להיות חלק מהקואליציה נגד המדינה האסלאמית. אנחנו סייענו צבאית לכוחות הפשמרגה ונמשיך את שיתוף הפעולה עם כוחות הביטחון הכורדים עד שהמדינה האסלאמית תובס".
רוג'ר יאנג
רוג'ר וילטון יאנג (באנגלית: Rodger Wilton Young; 28 באפריל 1918 – 31 ביולי 1943) היה חייל בצבא ארצות הברית במהלך מלחמת העולם השנייה, שנהרג במהלך הקרב על ניו ג'ורג'יה ועל פעולותיו הוענקה לו מדליית הכבוד, העיטור הצבאי הגבוה ביותר בכוחות המזוינים של ארצות הברית.
ביוגרפיה
ב-31 ביולי 1943, במהלך הקרב על ניו ג'ורג'יה, נקלע הסיור של יאנג למארב, וארבעה חיילים נהרגו. על אף שנפקד עליו לסגת, הסתער יאנג לבדו על עמדת מכונת הירייה, בעודו זורק רימוני יד ומושך אש, ובכך פוגע בכוחות היפניים ומציל את חייהם של חיילים אמריקנים. יאנג נהרג במהלך ההסתערות.
על פעולותיו של יאנג ניתנה לו מדליית הכבוד, העיטור הצבאי הגבוה ביותר בכוחות המזוינים של ארצות הברית.
מאורה טיירני
קריירת משחק
טיירני החלה את הקריירה שלה בהפקת הנעורים הטלוויזיונית של "וולט דיסני" "Student Exchange" ובסרט הפשע "חולות לבנים" בהפקתו של סקוט רודין. את תפקידה הגדול המשמעותי הראשון קיבלה טיירני בשנת 1995 בקומדיית המצבים "חדשות רדיו" של רשת NBC, בסדרה היא הופיעה בתפקיד כתבת החדשות ליסה מילר במשך כחמש עונות. לתודעת הקהל העולמי הגיעה טיירני בשנת 1997 לאחר שלוהקה לתפקיד אודרי, פרודתו של עורך הדין פלטשר ריד (ג'ים קארי) בקומדיה הפופולרית המצליחה "שקרן שקרן". תפקיד זה נתן חשיפה רחבה לטיירני ובשנים שלאחר מכן היא השתתפה בהפקות קולנוע גדולות ומצליחות כדוגמת: הקומדיה "כוחו של הטבע" בתפקיד ברידג'ט קהיל ארוסתו של בן הולמס (בן אפלק), הדרמה הקומית-פוליטית של מייק ניקולס "צבעי השלטון" בתפקיד דייזי גרין הדוברת של המועמד לנשיאות ג'ק סנטון (ג'ון טרבולטה) והמותחן הפסיכולוגי "אינסטינקט".
ב-2002 השתתפה טיירני בסרטו הרביעי של כריסטופר נולאן "אינסומניה".
אל-אווירני פקולטטיבי
אל-אווירניים פקולטטיביים שכיחים ברפואה
הרשימה הבאה כוללת מיקרואורגניזמים אל-אווירניים פקולטטיביים שכיחים שעלולים לגרום לזיהומים בבני אדם ובבעלי חיים:
איחוד האמירויות הערביות במשחקים האולימפיים לנוער
אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפים. המשלחת לא הגיעה להשיגים משמעותיים באולימפיאדה זו. ספורטאי המשלחת השתתפו לראשונה בענפי האתלטיקה והקליעה. כמו כן, ספורטאי המשלחת השתתפו בשנית בתחרויות בענפי השיט והשחייה.
פיאט 128
היסטוריה
חברת פיאט בנתה מפעל חדש ברייולטה, (Rivalta), בצפון-מערב טורינו כדי לייצר את ה-128. הנדסת הרכב הופקדה בידי דנטה ג'יאקוזה.
אביתר מתניה
פעילות אקדמית
החל מ-2018 מכהן כפרופסור בבית הספר למדע המדינה, ממשל ויחסים בינלאומיים באוניברסיטת תל אביב. עומד בראש התוכנית לתואר שני בלימודי ביטחון החל מ-2018, וכן בראש התוכנית לתואר שני בלימודי סייבר, פוליטיקה וממשל, אותה הקים ב-2020. בנוסף, עומד בראש מרכז "אלרום" לחקר מדיניות ואסטרטגית אוויר וחלל שהוקם בשיתוף חיל האוויר הישראלי בדצמבר 2021.
ויליאם ו. כהן
ביוגרפיה
כהן נבחר מטעם המפלגה הדמוקרטית לקונגרס השבעים (4 במרץ 1927 - 3 במרץ 1929). הוא לא היה מועמד למינוי מחדש ב-1928.
ז'יל וילנב
קריירת מרוצים מוקדמת
כנהג מרוצים צעיר נאלץ וילנב להתמודד עם הצורך בהשגת מימון כספי. במקביל להשתתפותו במרוצי המכוניות השתתף גם במרוצי אופנועי שלג. כספי הזכייה במרוצים אלו, שימשו למימון ההוצאות במרוצי המכוניות. אף על פי שתחרויות אלו היו עיסוק צדדי עבורו, הוא השיג בהם הצלחה רבה ובשנת 1974 זכה באליפות העולם.
פורמולה 1
גרנד פרי של סן מרינו, המרוץ השלישי של עונת 1982, עמד בסימן המאבק בין FOCA ל-FISA, 2 הגופים הגדולים המייצגים את הקבוצות באליפות. קבוצות ברהבאם, לוטוס, מקלארן וויליאמס, שיוצגו על ידי FOCA החרימו את המרוץ. המתחרה העיקרית שנותרה לפרארי הייתה קבוצת רנו. אלן פרוסט, נהגה של הקבוצה הצרפתית, נאלץ לפרוש בהקפה השביעית של המרוץ. רנה ארנו, בן זוגו לקבוצה, פרש בהקפה ה-44. בשלב זה וילנב הוביל את המרוץ, כשאחריו דידייה פירוני, נהגה השני של פרארי. במטרה לחסוך בדלק ולהבטיח שהמכוניות יסיימו את המרוץ נתנו מנהלי הקבוצה הוראה לנהגים להאט. וילנב הניח, שכמקובל במקרים כאלה, ההוראה דורשת מנהגי הקבוצה לשמור על סדר הנהיגה הקיים עד לסיום המרוץ. הוא הופתע כאשר פריוני עקף אותו, אך לאחר מכן עקף את פריוני והאט שוב את הקצב. במהלך ההקפה האחרונה עקף אותו שוב פריוני בצורה אגרסיבית וסיים את התחרות כמנצח. בעקבות האירוע נשבע וילנב כי לא ידבר עוד עם פריוני.
קונסטנטיוס כלורוס
כינון הטטררכיה
בשנת 288 התמנה קונסטנטיוס כמפקד המשמר הפרטוריאני תחת פיקודו של הקיסר של האימפריה המערבית מקסימיאנוס ובתפקידו סייע והשתתף במערכות של צבא האימפריה כנגד השבטים הגרמאניים שכללו מסעות מלחמה מעבר לנהרות הדנובה והריין.
מינוי כקיסר
לצורך יצירת קשרי משפחה על מנת למנוע תחרות עתידית על השלטון בין הקיסרים, שני הקיסרים החדשים אומצו כבניהם של האוגוסטים, ונשאו לנשים את בנותיהם של שני האוגוסטים. על פי ציווי השליטים הבכירים גירש קונסטנטיוס את אשתו הראשונה פלוויה יוליה הלנה (אימו של קונסטנטינוס הגדול) ונשא לאישה את פלאביה מקסימיאנה תיאודורה (Flavia Maximiana Theodora) בתו של מקסימיאנוס. מינויו של קונסטנטיוס כלורוס לתפקיד קיסר תחת מקסימיאנוס כאוגוסטוס הוא מינוי תקדימי בהיסטוריה של האימפריה הרומית: אין מקרה קודם מתועד שבו בן מאומץ של שליט זוכה לקדימות בשלטון על פני בן ביולוגי.
מותו של אדגר אלן פו
כרונולוגיה
סנודגראס טען מאוחר יותר כי הפתק אמר שפו "במצב של שכרון בהמתי."
סיבת מוות
סנודגראס היה משוכנע שפו מת מאלכוהוליזם ועשה הרבה כדי להפיץ את הרעיון הזה. הוא היה תומך בתנועת המתינות ומצא פו דוגמה שימושית בעבודת המתינות שלו. עם זאת, כתביו של סנודגראס בנושא הוכחו כבלתי אמינים. מורן סתר את סנודגראס בכך שקבע בחשבונו שלו משנת 1885 שפו לא מת בהשפעת שום חומר משכר. מורן טענה שלפו "לא היה ריח של משקאות חריפים בנשימתו". למרות זאת, כמה עיתונים באותה תקופה דיווחו על מותו של פו כ"גודש במוח" או "דלקת מוחית", לשון הרע על מקרי מוות מסיבות מחפירות כמו אלכוהוליזם. במחקר על פו, פסיכולוג הציע שלפו יש דיפסומניה.
אוניברסיטת קרוליינה הצפונית בצ'אפל היל
אוניברסיטת קרוליינה הצפונית בצ'אפל היל (באנגלית: University of North Carolina at Chapel Hill) היא אוניברסיטה ציבורית הממוקמת בצ'אפל היל שבמדינת קרוליינה הצפונית בארצות הברית. האוניברסיטה נוסדה ב-1789 והיא האוניברסיטה הציבורית הוותיקה ביותר בארצות הברית. לומדים בה כ-29,000 סטודנטים.
פרשת קו 300
חשיפת פרטי הפרשה
במוצאי שבת 24 במאי 1986 פורסם דבר החקירה במהדורת "מבט", כשהפרסום מציין חשדות נגד "פקיד בכיר", תוך קישור מרומז לכך שמדובר בעבירות שנעשו במסווה של ביטחון המדינה . בעקבות פתיחת החקירה דנו הקבינט והממשלה בעניין, ובמשך מספר ימים פעלו ראש הממשלה פרס וממלא מקומו שמיר למצוא פתרון כדי למנוע חקירה פלילית. הועלו מספר הצעות לוועדות בדיקה, וכן הוצע להאיץ את מינויו של מחליפו של זמיר שכבר מספר חודשים קודם לכן הודיע שיפרוש ברגע שיימצא לו מחליף. בשב"כ קיוו שהיועץ המחליף יבטל את ההחלטה לפתוח בחקירה. ב-1 ביוני 1986 מונה יוסף חריש ליועץ משפטי, ובתקשורת טענו שהמינוי נועד לקבור את החקירה בפרשת קו 300.
אוניברסיטת קרוליינה הצפונית בצ'אפל היל
היסטוריה
הקמת האוניברסיטה אושרה באספת הנבחרים של מדינת קרוליינה הצפונית ב-11 בדצמבר 1789, אבן הפינה שלה הונחה ב-1793 והיא החלה לקלוט סטודנטים ב-1795. בכך הייתה לאוניברסיטה הציבורית הראשונה בארצות הברית. האוניברסיטה נקראה בתחילה אוניברסיטת קרוליינה הצפונית.
ויטור הוגו
קריירה
דה סוזה החל לשחק בקבוצת הנוער של סנטו אנדרה עד 2010, עת עבר לשחק בליגות הבוגרות בברזיל.
בג"ץ בן מאיר נגד הכנסת
רקע
תיקון מספר 9 לחוק יסוד: הכנסת, שהתקבל בי"ג אב התשמ"ה (יולי 1985), הכניס לחוק היסוד את סעיף 7א, הקובע כי רשימת מועמדים לא תוכל להשתתף בבחירות אם היא שוללת את זהותה של ישראל כמדינה יהודית או דמוקרטית או מסיתה לגזענות. תיקון מספר 35 שהתקבל בד' אייר התשס"ב (מאי 2002) הרחיב את תחולת החוק גם למועמד ספציפי ולאו דווקא לרשימת מועמדים. כמו כן הוסיף התיקון על שתי העילות הללו עילה נוספת לפסילת מועמדות - תמיכה במאבק מזוין נגד ישראל. התיקון קבע גם שועדת הבחירות תחליט אם מועמד מסוים עונה על אחת עילות הפסילה, אך החלטתה דרושה אישור של בית המשפט העליון.
אינג'יל
תקציר העלילה
בינתיים חלה התפתחות רעה בכלא. נסים מודיע למוקי כי בקרוב הוא וחבריו יועברו לכלא מבוגרים ואז ייהפך לעבד מין של אסיר מבוגר. השלושה בתא מחליטים להסתגר בחדר הצינוק ולנעול את עצמם. הם שולחים הודעה כי לא ייצאו אלא אם יתנו להם לשהות בכלא עד גיל 21.
גשר הולכי רגל ורוכבי אופניים מעל מדרון וולודימירסקי
היסטוריה
בסוף שנת 2017 הוצג פרויקט של גשר הולכי רגל ורוכבי אופניים. עבודות הבנייה החלו בדצמבר 2018. בסוף מרץ 2019, אונסק"ו החלה להתעניין בעבודות באזור החיץ והמליצה להפסיק את הבנייה.
ויז'ן
מלחמת הכאוס, יצירה מחדש
ויז'ן נסע לאוטופיה, ודרש בכעס ממגנטו מידע על מיקומה של וונדה. כאשר סוף סוף פגש בה, עת הובאה לאחוזת האוונג'רס בידי ספיידרוומן וגברת מארוול, הוא דרש ממנה בכעס לעזוב. מאוחר יותר, כשהווירוס בו השתמשו לשם הבסתו של אולטרון התפתח לבינה מלאכותית בשם דמטריוס, ויז'ן גויס לקבוצת "אוונג'רס בינה מלאכותית" בהנהגתה של סוכנת S.H.I.E.L.D מוניקה צ'אנג, שם הוא סייע בהבסתו של דמטריוס. לאחר אירועי "הציר", ויז'ן הצטרף לאוונג'רס המופלאים במטרה למצוא את וונדה ואחיה.
איפה את (שיר של אליעד נחום)
עם יציאתו נכנס השיר היישר אל המקום הראשון במצעד העברי של מדיה פורסט.
ניצבת
עלילת הספר
בתום הניסיון האם חוזרת לדירתה בירושלים, ונוגה חוזרת להולנד. במשך כל שהותה בארץ חלמה נוגה לנגן, עם חזרתה להולנד, את הקונצ'רטו של מוצרט לנבל ולחליל בדו מז'ור (קכל 299), אך מתברר לה שעקב תקלה התזמורת כבר ניגנה יצירה זו. עם זאת, התזמורת נערכת למסע ליפן, שם היא צפויה לנגן את "הים" של קלוד דביסי, יצירה שנכללים בה שני נבלים. נוגה, הקרויה "ונוס" בפי חבריה לתזמורת, שמה לב שהנבלנית השנייה, כריסטין, שמילאה את מקומה של נוגה בעת היעדרה, נמצאת בהיריון. אף שכריסטין משתוקקת להשתתף במסע ליפן, בן זוגה, מהגר מאיראן, מתנגד לכך, מחשש לגורלו של העובר, ונסיעתה של הנבלנית מתבטלת. במקומה מצטרף אל נוגה ביפן נבלן מקומי ישיש, והקונצרט של התזמורת זוכה להצלחה. נוגה, שחשבה שחדלה לקבל וסת מגלה כתמי דם על בגדיה, וחברתה למסע משכנעת אותה שהווסת חזרה. נוגה חושבת על כך: "ובכן צדקתי, כשאמרתי לכולם שאני יודעת שאני יכולה ללדת, אבל עדיין אינני רוצה. צדקתי, ובגופי קולחת עכשיו ההוכחה."
הולדת ילדים
הילדים המעטים שמתוארים בספר אינם מעוררים רצון עז להרות וללדת:
זרינסקי מוסטאר (כדורגל)
היסטוריה
החל מעונת 2003/2004 נכנסו להנהלת המועדון מספר חברים שהביאו ספונסרים חדשים ומניבים במיוחד, שמטרתם הייתה להפוך את זרינסקי למועדון המוביל במדינה הצעירה יחסית. התוצאות לא איחרו להגיע וכבר בעונת 2004/2005 זכתה הקבוצה באליפות המדינה הראשונה שלה, כאשר היא מצליחה לחזור על הישג זה בעונת 2008/2009, ובעשור שלאחר מכן בעונות 2013/2014, 2015/2016, 2016/2017, וב-2017/2018, כאשר המתמודדות לתואר היו ז'לייזניצ'אר סרייבו וסרייב שחוו פריחה גם הן. בעונת 2021/2022 זכתה הקבוצה באליפות השביעית שלה לאחר שהקדימה את קבוצת טוזלה סיטי ב-27 נקודות.
הנרי וו
בסרטים דמותו מגולמת בידי בי.די. וונג שבדומה לדמותו בעל מוצא סיני. בתפקידו הוא מופיע בסרט הראשון, סרט הרביעי, סרט החמישי וסרט השישי וכן הוא מדבב את דמותו במשחקי המחשב Jurassic World Evolution ו-Jurassic" World Aftermath". הוא מופיע גם בסדרה עולם היורה: מחנה הקרטיקון, בה הוא מדובב בידי גרג צ'ון.
הנרי הוא הדמות שהופיעה הכי הרבה בסדרה לצד מלקולם, אך מלקולם מופיע גם בשני הספרים בעוד וו מופיע רק בראשון. עדיין הוא הדמות היחידה מהטרילוגיה הראשית שמופיעה בסרט הרביעי. הוא גם מגלם את הנבל העיקרי היחידי בזיכיון שלא נהרג אלא גאל את עצמו.
רקורד וורלד
בשנת 2012, הארגון Record Research של ג'ואל ויטבורן פרסם את ההיסטוריה של נתוני מצעד השירים של המגזין, אשר מכסים מ-1954 עד ל-1982.
קואליציה
שיטות להימנעות מהצורך בקואליציה
קואליציה בדמוקרטיה פרלמנטרית רב מפלגתית מהווה אילוץ, אשר עלול לגרום לתוצאות שליליות כמו שחיתות, סחטנות פוליטית, איוש הממשלה באנשים לא מתאימים וכו', ומטבע הדברים עולה השאלה כיצד ניתן לעקוף אילוץ זה (באופן דמוקרטי). התשובה היא כי ישנן שתי שיטות עיקריות בדמוקרטיות יצוגיות, המונעות את הצורך בקואליציה, והן:
הלחימה ברצועת עזה לאחר מבצע צוק איתן
הלחימה ברצועת עזה לאחר מבצע צוק איתן (ספטמבר 2014 עד מרץ 2018) הם סדרה של עימותים שהתרחשו בין ישראל לחמאס, הגורם השולט ברצועת עזה, החל מגמר מבצע צוק איתן, ועד לחודש מרץ 2018, אז החלו הפלסטינים בסדרת הפגנות ומהומות אלימות על גדר המערכת סביב רצועת עזה בארגון חמאס.
רקע
לאחר מבצע צוק איתן בקיץ 2014 השתרר שקט יחסי משני צדי הגבול. על פי המרכז למורשת המודיעין מרכז המידע למודיעין ולטרור, הייתה ירידה דרסטית בירי הרקטות לישראל. בסך הכל נורו בשנה הראשונה לאחר המבצע 12 רקטות לכיוון הנגב המערבי ועוטף עזה. הייתה זו השנה השקטה ביותר מאז עלה חמאס לשלטון ברצועת עזה ב-2007 ועד לאותה שנה. כשנה לאחר המבצע ציין שר הביטחון לשעבר, משה יעלון: "חמאס מפגין מחויבות להפסקת האש". ברוב המוחלט של ירי הרקטות במהלך תקופה זו סניף ארגון המדינה האסלאמית ברצועת עזה נטל אחריות על ירי הרקטות.
אוקטובר 2015
באוקטובר, בנוסף לירי הרקטות, נערכו הפרות סדר המוניות בגבול הרצועה בהן הפלסטינים ניסו לפרוץ את הגדר ולחדור לשטח ישראל.
הסלמת 2018
ההסלמה שהחלה בדצמבר נמשכה גם בחודש ינואר
פברואר 2018
בחודש פברואר, במקביל לירי רקטות מתמשך מאז דצמבר, החלו ניסיונות של פלסטינים לחדור לשטח ישראל מהרצועה.
אוניקס (פירושונים)
ראו גם
}}
אהרן איזנטל
ביוגרפיה
גיסו הוא הרב יהושע ויצמן, ראש ישיבת מעלות. ואחד משמונת בניו ובנותיו הוא הרב חיים אייזנטל, ראש ישיבה תיכונית חיספין.
רונן אקרמן
קריירה מקצועית
אקרמן התפרסם בצילום שער שלו ב-2016 בשבועון פנאי פלוס עם מירי רגב שזכה להצלחה רבה. בנוסף צילם לראשונה את קרן פלס, הראל סקעת ורוני דלומי בתחילת דרכם המקצועית ועוד.
עטרה (טלית)
יש הנוהגים, לתפור במקום העטרה בטנה פנימית מבד פשוט בחלקה העליון של הטלית, רק כדי שהמיקום העליון לא יתהפך. מנהג נוסף הוא של עטרה נוספת באמצע הטלית, והיא בשימוש בדרך כלל אצל אדמו"רים או אישים חשובים נוספים בחצר החסידית.
מקור המנהג
לחיזוק ראייתו הוסיף השל"ה, כי המהרי"ל ראה את רבו המהר"ש מסמן את דפנות הסוכה - א', ב', כדי לראות את סדר עמידתן על מנת שלא לשנות בשנה הבאה. בעל עולת תמיד העתיק דעה זו והטעימה בשתיים: ראשית שיהיה היכר למקום בטלית המונח על הראש. בנוסף כתב, שיהיה היכר לציציות העליונות שלא יתחלפו. טעם זה מובא גם בדברי חמודות.
בעל כנסת הגדולה הביא שני טעמים אלו והוסיף טעם - מפני שהמקום שמניחים בראש נשחק ובלה מהרה, נותנים תוספת משי שיהיה עבה יותר. ומשום שנצטרכו לדבר מפאת חיזוק, ממילא עושים זאת כבר לכבוד ולתפארת.
שוללי המנהג
מי ששלל בפירוש את הצורך בעטרה היה האריז"ל. כך כתב תלמידו מהרח"ו בשער הכוונות. במגן אברהם ובשולחן ערוך הרב כתבו שניהם ש. בספר "אשכבתא דרבי" שכתב הרב משה דובער ריבקין מחסידות חב"ד נתן טעם לשלילתו של האר"י, כי בציצית, בשונה מקרשי המשכן, אין הורדת קדושה בהבט על הצד בטלית, מפני שהמצווה היא להתעטף בטלית בכללותה ולא להניחה על מקום מסוים בגוף, ועוד כי בזמן שאסרו את האדמו"ר הזקן והיה צורך בסכומי כסף רב להציל אותו ביקשו גדולי ומנהגי הדור שהחסידים יורדיו את העטרה מהטלית ויתרמו לקופת ההצלה.
ויליאם אנדיקוט
ויליאם קראונינשילד אנדיקוט (באנגלית: William Crowninshield Endicott; 19 בנובמבר 1826 – 6 במאי 1900) היה פוליטיקאי אמריקאי, שכיהן כמזכיר המלחמה של ארצות הברית בתקופת כהונתו הראשונה של נשיא ארצות הברית גרובר קליבלנד.
קריירה
ב-1873, אף על פי שהיה חבר המפלגה הדמוקרטית (ובמקור חבר המפלגה הוויגית) מונה על ידי ויליאם וושבורן, מושל מסצ'וסטס הרפובליקני, כשופט בבית המשפט העליון של מסצ'וסטס, תפקיד בו הוא כיהן עד 1882. ב-1879 הוא התמודד ללא הצלחה על מושב בקונגרס ולאחר מכן, ב-1884 הוא התמודד ללא הצלחה על תפקיד מושל מסצ'וסטס. ב-1885 הוא התמנה על ידי הנשיא גרובר קליבלנד למזכיר המלחמה של ארצות הברית, תפקיד אותו הוא מילא עד 1889. בתפקיד זה דאג אנדיקוט לשינויים רבים וחשובים בארגון של צבא ארצות הברית, כולל הקמת מערכת בחינות לקביעת קידומם של קצינים.
קלמיטי ג'יין (סרט)
כן מופיעות דמויותיהם של ביל היקוק וקלמיטי ג'יין בסדרת הטלוויזיה דדווד.
V-3
התותח תוכנן להיות נשק שיטיל טרור על אוכלוסייה אזרחית, כמו טילי ה-V האחרים ובדומה לאפקט שיוצרת הפצצה אסטרטגית. מטרתו הייתה לגרום לנזק והרוגים רבים בלונדון, דבר שהיה אמור לגרום, על פי התכנון הגרמני, לאוכלוסייה האזרחית ללחוץ על הממשלה ובכך להביא לסיום המלחמה. בשל כך נבנו מתחמי בונקרים עצומים בצפון צרפת, עבור קני התותחים הרבים, והושקעו משאבים רבים כדי להעניק להם הגנה מקסימלית.
לאחר שנודע לבעלות הברית על תוכנית זו, הושקעו משאבים רבים בהריסת המתחם. בוצעו כ-18 גיחות תקיפה בהם השתתפו אלפי כלי טיס וטונות רבות של פצצות הוטלו על המתחם. לאחר ניסיונות רבים, הצליחו מפציצי אוורו לנקסטר מטייסת 617, אשר הטילו על המתחם פצצות טולבוי נגד בונקרים במשקל של 5 טון כל אחת, לחדור את מעטפת הבטון והסלע ולהשמיד את המתחם.